Endamanê Hêzanê Pawitişê Komelkî (HPC) pare kerd ke Rojawan prosesêkê girîngî ra derbaz beno û bale ante girîngîya xopawitişî ser.
Endamê HPCyî Zerdeşt Mûsayî vat: ''Pawitiş erkê pêro endamanê komelêkî yo. Şarê Rojawanî ganî vera hêrişanê dewleta tirke hîşyar bibo. Bêpawitişîye, qirkerdişo fîzîkî, komelkî û kulturel do her kesî rê tesîr bikerê. Coka xoverdayîş yeno manaya dewamê cuye.''
Îdareyê HPC-JIN ra Fatime Mihemmed vat: ''Rêxistinbîyayîşê cinîya azade, pîlkerdişê şorişî yê pê destê ciwanan erkê her cinî û ciwanê Rojawanî yê. Ma taxanê Şêxmeqsûdî de panc serrî xo ver da. Cinîyî bingeyê nê xoverdayîşî bîyî. Tecrubeyê Şêxmeqsûdî ganî ma rê bibo model û têkoşînê vera dewleta tirke de bibo mîsal. Ganî ma şerê şorişgêrî yê şarî bikerê, beşdarîya şarî serkewtişê şorişî yo.''
